Yewweḑ-d wass n lexmis, Lidya tettheggi iman-is s uneɣni, ad tbeddel axxam, ad teĝĝ tudert n lehna s tayeḑ, tin anda ara tqabel axxam-is d urgaz-is, win id as-d-cekren medden ur teẓra tudert-is a tqal d ilili, ula d yemma-s tettwesși-tt teqqar-as ɣas ulamma mačči d win yebɣa wul-im ad d-yaweḑ wass ad tt- ttuḑ Yasin, yerna dunit ad am-teḑḑes, ur teḥși ma yella d tidet ayen akka ad as-d-qqaren neɣ d asedhu kan a ttsedhuyen, issaḥ yiẓri-s ur teẓri amek ara tkemmel tudert-is mebla Yasin, teẓra ula d netta ad as-d teĝĝ lweḥc d ameqqran. Ass-nni tesfeḑ imaṭṭawen-is thegga iman-is i tmeɣra, terred leԑqel ɣef laĝel nyimawlan-is, imi ur tebɣi ara ad ten-tesneɣni.